السلام عليكم
كيف الحال راح اتشوفون كل جديدي
واتمنى ان ينال اعجابكم
كلشي انزله تحياتي
اخوكم الشاعر حسين العامري
اقدملكم قصيده بعنوان (خنت بيه)
موجهه الى صديقي
خنت بيه وكلت للناس ماخان
وعلمودك تره جذبت العيون
اغطيلك جنت كل عيب وياي
ولجلك كلت هاذا الحجي ايهون
يحجولي عليك وكلت اعرفك زين
زين اشلون صدكت العلي يحجون
جنت متوقع اتنورلي دنياي
ثاريك اطلعت امخيب الضنون
مخدوع ابجمالك قلبك اسود جان
من بره فقير وداخلك ملعون
مو وجهك وعرفك لابس اقناع
مدري القلب اغبر حبك اشلون
بس شافك مدح وكال حباب
وبطبعك الوادم جانو ايعرفون
قابل ادري بيك انسان جذاب
والاول بجذب ماخذ على الكون
اقبالي تحبني وتضحك وياي
وبس اندار اليه اتحد الاسنون
طعناتك ابضهري ولاثر موجود
تعال وشوف ابذكرك ينزفون
انته الردت احبك وانته ردت اهواك
ومن وره حبك صرت مجنون
تيهت الدرب وطريقي صرت انساه
عميت وماشفت مثل اليشوفون
ماردت اني اضوجك باالحجي وياك
بس ردت اكلك اليحب ميخون
مع تحياتي الشاعر حسين العامري